**Kód žiaka: \_\_\_\_\_\_\_\_\_\_\_\_**

**Gymnázium sv. Františka Assiského v Levoči**

**Prijímacie skúšky do 1. ročníka štvorročného vzdelávacieho programu VZOR**

**Predmet: slovenský jazyk a literatúra**

**Test A**

**Ukážka č. 1 Starec a more (Ernest Hemingway, úryvok)**

A čo teraz? Pomyslel si starec. Cítil, že už-už stráca vedomie. A čo teraz? Pokúsim sa o to ešte raz.

Pokúsim sa ešte raz. Mal dojem, že už-už zamdlieva, keď predsa len prevrátil rybu na bok. Ryba sa však vyrovnala a znova pomaly odplávala, mávajúc vo vzduchu veľkým chvostom.

A pokúsim sa ešte raz, sľuboval starec, hoci ruky si už celkom necítil a zrak sa mu zahmlieval.

Pokúsil sa o to znova, ale s rovnakým výsledkom. Nuž, pomyslel si a cítil, že odpadne skôr, než sa znovu začne boriť s rybou, pokúsim sa ešte raz.

Pozbieral všetku bolesť, ale aj zvyšky síl i dávno stratenú hrdosť a postavil to všetko proti smrteľnej úzkosti ryby. A vtedy sa ryba prevrátila na bok a zvoľna plávala na boku a mečom len-len že sa nedotkla debnenia na člne a už-už ho míňala, dlhá, vysoká, široká, striebristá, vo vode zdanlivo nekonečná.

Starec pustil lano, pristúpil ho nohou a zdvihol harpúnu tak vysoko, ako len vládal, a s celou silou, ktorá mu ešte zostala a čo vtedy v sebe pozbieral, vrazil ju rybe do boka hneď za veľkými hrudnými plutvami, týčiacimi sa z vody do výšky starcovej hrude. Cítil, ako železo vniká do tela. Starec sa na harpúnu navalil a váhou svojho tela ju vrážal čoraz hlbšie.

**1. Označte možnosť s tvrdením, ktoré nevyplýva z textu. 1b**

a) Starec pri zápase s rybou takmer stratil vedomie.

b) Starec chcel rybu prevrátiť na bok a potom do nej zabodnúť harpúnu.

c) Keď sa ryba obrátila na bok, vždy sa jej podarilo otočiť a odplávať.

d) Zápas s rybou svedčí o starcovej vytrvalosti a pevnej vôli.

**2. Vyberte možnosť, v ktorej je uvedené, na koľkýkrát starec zdolal rybu: 1b**

a) na tretíkrát b) na piatykrát

c) na štvrtýkrát d) na šiestykrát

**3. Vypíšte z tretieho odseku textu dva výrazy, ktoré svedčia o starcovej vyčerpanosti. 2b**

**4. Utvorte správne tvary prídavných mien od podstatných mien z textu: 2b**

a) ryba – prídavné meno, mužský rod, N, sg., vzor páví

b) starec – prídavné meno, stredný rod N, sg., vzor otcov

**5. Vypíšte z druhého odseku neurčitý slovesný tvar. Pomenujte daný tvar. 1b**

**6. Určte gramatické kategórie a vzor podstatného mena v slovnom spojení: „cítil, že stráca vedomie“ 2b**

**7. Určte podčiarknutú vetu v texte podľa zloženia. 1b**

**8. Aký jazykový štýl je použitý v ukážke? 1b**

**9. Určte, akým slovotvorným postupom vzniklo slovo „pomyslel“. 1b**

**Ukážka č. 2 Život (Ivan Krasko, úryvok)**

Som vo znamení pokoja,

pred’s zvem ťa, Život, do boja

od ranných do večerných zôr,

pre krásnu dcéru čiernych hôr.

Až hmla sa stratí z údolia,

mňa, Život, nikto nezdolá

a než sa celkom zvečerí,

tam ležať budeš v pancieri.

**10. Označte správne synonymá slova zvať. 1b**

1. prezývať, volanie
2. pozývať, volať
3. nazývať, volanie

**11. Určte rým prvej strofy básne. 1b**

**12. Určte jazykový umelecký prostriedok: Hmla sa stratí. 1b**

**13. Z prvej strofy básne vypíšte dve slová, v ktorých sa uplatnilo pravidlo o rytmickom krátení. 2b**

**14. Ako nazývame interpunkčné znamienko označujúce vypustenie hlásky? Napríklad: pred’s 1b**

**15. Vypíšte z prvej strofy básne 1 dvojicu protikladných slov. 2b**